CELEX: 62012CN0423
Language: da
Date: 2012-09-17 00:00:00
Title: Sag C-423/12: Anmodning om præjudiciel afgørelse indgivet af Kammerrätten i Stockholm — Migrationsöverdomstolen (Sverige) den 17. september 2012 — Flora May Reyes mod Migrationsverket

17.11.2012   
            
            
               DA
            
            
               Den Europæiske Unions Tidende
            
            
               C 355/11
            
         Anmodning om præjudiciel afgørelse indgivet af Kammerrätten i Stockholm — Migrationsöverdomstolen (Sverige) den 17. september 2012 — Flora May Reyes mod Migrationsverket
   (Sag C-423/12)
   2012/C 355/19
   Processprog: svensk
   
      Den forelæggende ret
   
   Kammerrätten i Stockholm — Migrationsöverdomstolen
   
      Parter i hovedsagen
   
   
      Sagsøger: Flora May Reyes
   
      Sagsøgt: Migrationsverket
   
      Præjudicielle spørgsmål
   
   
               1)
            
            
               Kan artikel 2, nr. 2, litra c), i direktivet om fri bevægelighed 2004/38/EF (1) fortolkes således, at en medlemsstat under visse omstændigheder kan stille krav om, at en efterkommer, der er fyldt 21 år, for at anses for at være forsørget af en unionsborger, og dermed være omfattet af definitionen af familiemedlem i henhold til nævnte bestemmelse, skal have forsøgt at finde arbejde, få hjælp til sin forsørgelse af oprindelseslandets myndigheder og/eller på anden vis klare sin forsørgelse, og dette ikke har været muligt?
            
         
               2)
            
            
               Hvilken betydning har det ved fortolkningen af den i artikel 2, nr. 2), litra c), i direktivet om fri bevægelighed 2004/38/EF fastsatte betingelse »som forsørges af unionsborgeren«, at en slægtning på grund af personlige forhold såsom alder, uddannelse og helbred vurderes at have gode forudsætninger for at finde arbejde, og vedkommende desuden har til hensigt at arbejde i medlemsstaten, hvilket vil indebære, at betingelserne for at anses for en sådan pårørende, som forsørges af unionsborgeren, efter bestemmelsen ikke længere er opfyldt?
            
         
      (1)  Europa-Parlamentets og Rådets direktiv 2004/38/EF af 29.4.2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EØS-relevant tekst) (EUT L 158, s. 77).